CELEX: 52004PC0484
Language: fi
Date: 2004-07-07
Title: Ehdotus: neuvoston päätös yhteisön tuontimenettelyn muuttamisesta riisin osalta

Avis juridique important

|

52004PC0484

Ehdotus: neuvoston päätös yhteisön tuontimenettelyn muuttamisesta riisin osalta  /* KOM/2004/0484 lopull. - ACC 2004/0144 */  

Ehdotus: NEUVOSTON PÄÄTÖS yhteisön tuontimenettelyn muuttamisesta riisin osalta(komission esittämä)PERUSTELUT1. Neuvosto valtuutti komission 26. kesäkuuta 2003 ilmoittamaan WTO:lle, että Euroopan yhteisö aikoi muuttaa nimikkeitä 1006 20 (esikuorittu riisi) ja 1006 30 (hiottu riisi) koskevat myönnytykset, jotka mainitaan GATT-sopimuksen liitteenä olevassa Euroopan yhteisön luettelossa CXL. Euroopan yhteisö ilmoitti WTO:lle 2. heinäkuuta 2003 aikeestaan muuttaa eräitä EY:n luettelossa CXL mainittuja myönnytyksiä.2. Komissio on käynyt neuvotteluja EY:n perustamissopimuksen 133 artiklalla perustettua komiteaa kuullen ja neuvoston antamien neuvotteluohjeiden mukaisesti.3. Komissio on neuvotellut Amerikan yhdysvaltojen, Thaimaan, Intian ja Pakistanin kanssa. Amerikan yhdysvallat on HS-nimikkeeseen 1006 20 (esikuorittu riisi) kuuluvien tuotteiden tärkein toimittaja ja HS-nimikkeeseen 1006 30 (hiottu riisi) kuuluvien tuotteiden merkittävä toimittaja; Thaimaa on HS-nimikkeeseen 1006 30 (hiottu riisi) kuuluvien tuotteiden tärkein toimittaja ja HS-nimikkeeseen 1006 20 (esikuorittu riisi) kuuluvien tuotteiden merkittävä toimittaja; Intia ja Pakistan ovat kumpikin HS-nimikkeeseen 1006 20 (esikuorittu riisi) kuuluvien tuotteiden merkittäviä toimittajia.4. Pyrkimyksistään huolimatta komissio ei saanut neuvoteltua hyväksyttävää sopimusta Yhdysvaltojen ja Thaimaan kanssa.5. Komissio on neuvotellut kirjeenvaihtona tehdyn sopimuksen Intian ja Pakistanin kanssa.6. Tällä ehdotuksella neuvostoa pyydetään vahvistamaan uusi tulli esikuoritulle ja hiotulle riisille. Neuvoston tehtyä tämän päätöksen komissio ilmoittaa WTO:lle Euroopan yhteisön luetteloon CXL tehtävistä tarpeellisista muutoksista.7. Koska neuvoston asetukseen (EY) N:o 1785/2003 tehtävät tarpeelliset muutokset edellyttävät Euroopan parlamentin lausuntoa, on tarpeen säätää, että komissio saattaa voimaan tarvittavat siirtymäkauden järjestelyt. Jotta tätä sopimusta voidaan soveltaa 1. syyskuuta 2004 alkaen, komissio voi kyseisten kahden päätöksen nojalla poiketa neuvoston asetuksen (EY) N:o 1785/2003 soveltamisesta siirtymäkauden ajan eli siihen saakka, kun muutos tulee voimaan, mutta joka tapauksessa enintään 30. kesäkuuta 2005 saakka.Komissio esittää mahdollisimman pian ehdotuksen tarvittavasta muutoksesta neuvoston asetukseen.2004/0144 (ACC)Ehdotus: NEUVOSTON PÄÄTÖS yhteisön tuontimenettelyn muuttamisesta riisin osaltaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä sen 300 artiklan 2 kohdan ensimmäisen alakohdan ensimmäisen virkkeen kanssa,ottaa huomioon komission ehdotuksen, [1][1]  EUVL C [...], [...], s. [...].sekä katsoo seuraavaa:(1) Neuvosto valtuutti komission 26 päivänä kesäkuuta 2003 avaamaan GATT 1994 -sopimuksen XXVIII artiklan mukaiset neuvottelut eräiden riisiä koskevien myönnytysten muuttamiseksi. Euroopan yhteisö ilmoitti 2 päivänä heinäkuuta 2003 WTO:lle aikeestaan muuttaa eräitä EY:n luettelossa CXL mainittuja myönnytyksiä.(2) Komissio on käynyt neuvotteluja perustamissopimuksen 133 artiklalla perustettua komiteaa kuullen ja neuvoston antamien neuvotteluohjeiden mukaisesti.(3) Komissio on neuvotellut Amerikan yhdysvaltojen, Thaimaan, Intian ja Pakistanin kanssa. Amerikan yhdysvallat on HS-nimikkeeseen 1006 20 (esikuorittu riisi) kuuluvien tuotteiden tärkein toimittaja ja HS-nimikkeeseen 1006 30 (hiottu riisi) kuuluvien tuotteiden merkittävä toimittaja; Thaimaa on HS-nimikkeeseen 1006 30 (hiottu riisi) kuuluvien tuotteiden tärkein toimittaja ja HS-nimikkeeseen 1006 20 (esikuorittu riisi) kuuluvien tuotteiden merkittävä toimittaja; Intia ja Pakistan ovat kumpikin HS-nimikkeeseen 1006 20 (esikuorittu riisi) kuuluvien tuotteiden merkittäviä toimittajia.(4) Komissio on neuvotellut kirjeenvaihtona tehdyn sopimuksen Intian ja Pakistanin kanssa, muttei saanut neuvoteltua hyväksyttävää sopimusta Amerikan yhdysvaltojen ja Thaimaan kanssa.(5) Euroopan yhteisöjen luettelossa CXL mainittuihin esikuorittua ja hiottua riisiä koskeviin tiettyihin myönnytyksiin liittyvien muutosten mahdollistamiseksi esikuoritetulle ja hiotulle riisille olisi vahvistettava uusi tulli.(6) Koska esikuorittua ja hiottua riisiä koskevan uuden tullin vahvistaminen edellyttää riisin yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1785/2003  [2] muuttamista, komissiolle olisi annettava lupa vahvistaa väliaikaisia poikkeuksia kyseisestä asetuksesta.[2]  EUVL L 270, 21.10.2003, s. 96.(7) Tämän päätöksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY  [3] mukaisesti,[3]  EYVL L 184, 17.7.1999, s. 23.ON PÄÄTTÄNYT SEURAAVAA:1 artiklaEsikuoritusta riisistä (CN-koodi 1006 20) kannettava tulli on 65 euroa/tonni.Hiotusta riisistä (CN-koodi 1006 30) kannettava tulli on 175 euroa/tonni.2 artiklaSiinä määrin kuin on tarpeen tämän päätöksen täysimääräisen soveltamisen varmistamiseksi 1 päivään syyskuuta 2004 mennessä, komissio voi poiketa neuvoston asetuksen (EY) N:o 1785/2003 säännöksistä tämän päätöksen 3 artiklan 2 kohdassa tarkoitettua menettelyä noudattaen siihen saakka, kun kyseinen asetus muutetaan, mutta enintään 30 päivään kesäkuuta 2005 asti.3 artikla1. Komissiota avustaa asetuksen (ETY) N:o 1784/2003 25 artiklalla perustettu viljan hallintokomitea.2. Viitattaessa tähän kohtaan sovelletaan päätöksen 1999/468/EY 4 ja 7 artiklaa.Päätöksen 1999/468/EY 4 artiklan 3 kohdassa säädetty ajanjakso on yksi kuukausi.Tehty BrysselissäNeuvoston puolestaPuheenjohtaja&gt;TAULUKON PAIKKA&gt;